Pica pica

Pupù 

 Descrission 
A pèisa antra 180 e 240 grama.
A l'é bianca e nèira con dj'arfless metàlich ant la longa coa nèira.
Ël bech a l'é robust, na frisa gombà e con ij bòrd tajent.

 Ambient 
As adata a vàire ambient: pian-e, colin-e e bòsch.

 Distribussion 
Da finì.

 Àutre notissie 
La cobia a l'é fissa e a fa sò ni ans j'erbo àut o an mes a 'd busson dë spin-e, con dij branchet sech e stech ampastà con pàuta e tèra.
Dle vire ël ni a l'é coatà da 'n coercc, ma antlora a l'ha doe fnestròte.
J'euv, da 5 a 9, a son covà da la fumela për 17 o 18 di.
Peui la cobia a pija soen ëd la nijà ancor për 23 o 27 di e, ëdcò apress, ij grand a stan për vàire temp ansema ai sò cit.

La berta a mangia bòje, giari, oslin e ij sò euv, granaje, fruta, còcole e carògne.
Soens a và a sgaté ant jë mnis.

Ant l'aràldica la berta a l'é sìmbol ëd l'eloquensa, për soa facilità a imité ël langage uman.

 Arferiment bibliogràfich për chi a veul fé dj'arserche pì ancreuse 
 Pica pica (Linneus, 1758)

Categorìa:Pica